Z A P I S N I K
sa 3. (treće) sjednice Vijeća Mjesnog odbora Travno,
održane u srijedu, 26. kolovoza 2021. godine


Sjednica je održana u prostoru Mjesne samouprave u Zagrebu, Ulica Božidara Magovca br. 63, s početkom  u 18.00 sati.

	Nazočni članovi Vijeća: Gracijela Gabriel – Pukšec, Tihana Ivić, Damir Miškec, Božica Paić, Iva Plejić Brnčić, Fran Radonić Mayr, Mario Šćekić, Tomislav Prpić i Vlatka Sabadi.

Predsjednica Vijeća Mjesnog odbora Travno gđa. Tihana Ivić  otvara sjednicu i pozdravlja sve prisutne. Utvrđuje da je na sjednici prisutno svih devet (9) članova Vijeća pa utvrđuje da Vijeće može pravovaljano raspravljati i odlučivati.

	
USVAJANJE ZAPISNIKA

         Predsjednica Vijeća Mjesnog odbora Travno gđa. Tihana Ivić daje na glasovanje Zapisnik sa 2. (druge) sjednice, koji je prihvaćen jednoglasno (9 „za“).
	
 
  
USVAJANJE DNEVNOG REDA

Predsjednica Vijeća Mjesnog odbora gđa. Tihana Ivić predlaže dodatne dvije točke dnevnog reda: 6. Čišćenje odvodnih kanala oborinskih voda na terasi Mamutice i 7. Sanacija pločnika/parkirališta u B.Magovca 48a-50  i sljedeći Dnevni red:


D n e v n i   r e d:

1. Prijedlog odluke o izmjeni Odluke o naknadi predsjednicima, potpredsjednicima i
članovima vijeća gradskih četvrti i vijeća mjesnih odbora – zaključak, donosi se
2. Izjašnjavanje o potrebi domara MO Travno
- skrb o prostorima mjesne samouprave – zaključak, donosi se
3. Odluka o izmjenama i dopunama Odluke o davanju u zakup i na drugo korištenje površina javne namjene
4. Imenovanje predstavnika MO u školski odbor
5. Raspored dežurstava VMO Travno
6. Čišćenje odvodnih kanala oborinskih voda na terasi Mamutice
7. Sanacija pločnika/parkirališta u B.Magovca 48a-50
8. Pitanja, prijedlozi i obavijesti

Vijeće Mjesnog odbora Travno jednoglasno (9 „za“) prihvaća Dnevni red.









Ad. 1.  Prijedlog odluke o izmjeni Odluke o naknadi predsjednicima, potpredsjednicima i
članovima vijeća gradskih četvrti i vijeća mjesnih odbora
          

Vijeće Mjesnog odbora Travno jednoglasno (9 „za“)  donosi

ZAKLJUČAK
o davanju mišljenja na Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora
  
1. Vijeće MO Travno daje pozitivno mišljenje na Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.

2. Ovaj Zaključak dostavlja se Vijeću Gradske četvrti Novi Zagreb – istok.




Ad. 2. Izjašnjavanje o potrebi domara MO Travno - skrb o prostorima mjesne samouprave 

          
	Vijeće Mjesnog odbora Travno jednoglasno (9 „za“) donosi


Z A K LJ U Č A K
potrebi domara MO Travno - skrb o prostorima mjesne samouprave 

1. Vijeće Mjesnog odbora Travno jednoglasno donosi zaključak da se zadrži postojeći domar koji skrbi o prostorima mjesne samouprave obzirom da je dosad odlično skrbio za navedene prostore.
2. Ovaj zaključak dostavlja se Vijeću Gradske četvrti Novi Zagreb – istok i Gradskom uredu za mjesnu samoupravu.



Ad. 3. Odluka o izmjenama i dopunama Odluke o davanju u zakup i na drugo korištenje površina javne namjene


          Predsjednica Vijeća Mjesnog odbora gđa. Tihana Ivić predstavlja Odluku o izmjenama i dopunama Odluke o davanju u zakup i na drugo korištenje površina javne namjene.

Vijeće Mjesnog odbora Travno jednoglasno (9 „za“) podržava i prihvaća Odluku o izmjenama i dopunama Odluke o davanju u zakup i na drugo korištenje površina javne namjene.


Ad. 4. Imenovanje predstavnika MO u školski odbor


           Predsjednica Vijeća Mjesnog odbora gđa. Tihana Ivić predlaže vijećnika Damira Miškeca kao predstavnika MO u školski odbor OŠ Gustava Krkleca.
        
Vijeće Mjesnog odbora Travno jednoglasno (9 „za“) donosi


Z A K LJ U Č A K
o imenovanju predstavnika MO u školski odbor

1. Vijeće Mjesnog odbora Travno jednoglasno podržava prijedlog i donosi Zaključak da vijećnik Damir Miškec bude predstavnik MO u školskom odboru OŠ Gustava Krkleca.

2. Ovaj zaključak dostavlja se Vijeću Gradske četvrti Novi Zagreb – istok i Gradskom uredu za mjesnu samoupravu.


Ad. 5. Raspored dežurstava VMO Travno


Vijeće Mjesnog odbora Travno jednoglasno (9 „za“) donosi


Z A K LJ U Č A K
o Prijedlogu predsjednice VMO Travno Tihane Ivić o rasporedu dežurstava VMO


1. Vijeće Mjesnog odbora Travno je raspravljalo o prijedlogu predsjednice VMO Travno Tihane Ivić o rasporedu dežurstava VMO.

2. Vijeće Mjesnog odbora Travno je zaključilo da će se dežurstva MO održavati svaki četvrtak u periodu 18.00.-19.00. sati. Izrađen je raspored za rujan i listopad.

3. Ovaj zaključak dostavlja se Vijeću Gradske četvrti Novi Zagreb – istok i Gradskom uredu za mjesnu samoupravu.


Ad. 6. Čišćenje odvodnih kanala oborinskih voda na terasi Mamutice

Vijeće Mjesnog odbora Travno jednoglasno (9 „za“) donosi


Z A K LJ U Č A K
o Prijedlogu predsjednice VMO Travno gđe. Tihane Ivić o čišćenju odvodnih kanala oborinskih voda na terasi Mamutice

1. Vijeće Mjesnog odbora Travno traži da se hitno očiste odvodni kanali oborinskih voda na terasi, ali i podnožju Mamutice BM 63-23 i BM 1-15, obzirom da za vrijeme kišnih perioda voda nekontroliranao otječe u prostorije poslovnice Zagrebačke banke, ali i u ulaze, ugrožavajući pritom elektrićne instalacije liftova. (upit/prijedlog dostavlja se u prilogu ovog Zapisnika).

2. Ovaj zaključak dostavlja se Vijeću Gradske četvrti Novi Zagreb – istok, Zagrebačkom holdingu d.o.o., Podružnica Vodovod i odvodnja i Gradskom uredu za mjesnu samoupravu.




Ad.7. Sanacija pločnika/parkirališta u B.Magovca 48a-50

Predsjednica Vijeća Mjesnog odbora Travno gđa. Tihana Ivić prenosi upit koji se opetovano postavlja putem e-maila MO Travno, a čime se traži sanacija pločnika/parkirališta u B.Magovca 48a-50 (upit/prijedlog dostavlja se u prilogu ovog Zapisnika). 

Vijeće Mjesnog odbora Travno jednoglasno (9 „za“) donosi


Z A K LJ U Č A K

o Prijedlogu predsjednice VMO Travno gđe. Tihane Ivić o sanaciji pločnika/parkirališta u B.Magovca 48a-50


1. Vijeće Mjesnog odbora Travno podržava da se izvrši sanacija pločnika/parkirališta u B.Magovca 48a-50 te da se spomenuti prijedlog uvrsti u rebalans proračun i pokuša ishoditi da se isto izvrši do kraja 2021. godine, a u sklopu asfalterskih poslova. Ukoliko navedeno neće biti moguće, aktivnost će se prebaciti u plan za sljedeću 2022. godinu.

2. Ovaj zaključak dostavlja se Vijeću Gradske četvrti Novi Zagreb – istok, Zagrebačkim cestama d.o.o. i Gradskom uredu za mjesnu samoupravu.


Ad.8. Pitanja, prijedlozi i obavijesti

Ad.8.1. Postavljanje spremnika za odlaganje psećeg izmeta

Predsjednica Vijeća Mjesnog odbora Travno gđa. Tihana Ivić predlaže da se postavi više spremnika za odlaganje psećeg izmeta, ukoliko rebalansom proračuna preostane sredstava za nabavu istih. 

Vijeće Mjesnog odbora Travno jednoglasno (9 „za“) donosi


Z A K LJ U Č A K

o Prijedlogu predsjednice VMO Travno gđe. Tihane Ivić o nabavi i postavljanju novih spremnika za odlaganje psećeg izmeta

1. Vijeće Mjesnog odbora Travno podržava da se provede nabava i postavljanje novih spremnika za odlaganje psećeg izmeta. Ukoliko prijedlog bude odobren, točan raspored i lokacije postavljanja spremnika treba dogovoriti u suradnji s Mjesnim odborom.

2. Ovaj zaključak dostavlja se Vijeću Gradske četvrti Novi Zagreb – istok i Zagrebačkom holdingu – Podružnica Čistoća.


Ad.8.2. Postavljanje drvenih sjedalica na betonske klupice ispred škole

Vijećnik Mjesnog odbora g. Tomislava Prpića predlaže da se postave drvene sjedalica na betonske klupice ispred škole.

Vijeće Mjesnog odbora Travno jednoglasno (9 „za“) donosi


Z A K LJ U Č A K

o Prijedlogu vijećnika Mjesnog odbora g. Tomislava Prpića o postavljanju drvenih sjedalica na betonske klupice ispred škole

1. Vijeće Mjesnog odbora Travno podržava da se provede postavljanje drvenih sjedalica na betonske klupice ispred škole.

2. Ovaj zaključak dostavlja se Vijeću Gradske četvrti Novi Zagreb – istok i Gradskom uredu za mjesnu samoupravu.


Predsjednica Vijeća Mjesnog odbora Travno zaključuje sjednicu u 18:45 sati i zahvaljuje se svim prisutnima na sudjelovanju u radu sjednice Vijeća.



Zapisnik vodila:
Tihana Ivić

Zapisnik napisala:
Tihana Ivić

KLASA: 026-02/21-002/1167
URBROJ: 251-06-11-9-21-3
U Zagrebu, 26. kolovoza 2021.


                                   
			                                                                   Predsjednica
                                                                                              Vijeća Mjesnog odbora
                                                                                                          Travno
                                                       
                                                                                                         Tihana Ivić

